

**Disgrifiad Swydd**

# Teitl y swydd: Swyddog Prosiectau Digidol

Oriau a lleoliad: 35 awr yr wythnos (Gweithio o bell gyda gweithio yn y swyddfa’n achlysurol nes byddem yn nodi’n wahanol; bydd gofyn i fynychu cyfarfodydd yng Nghaerdydd pan fydd angen)

Graddfa gyflog: Graddfa Swyddog Datblygu

£22,721 - £26,776y flwyddyn

Yn codi i £23,221 - £27,276 o fis Ebrill 2022

Gwyliau: 23 diwrnod y flwyddyn

Cyfnod prawf: 6 mis

Hyd y contract: Parhaol

(*yn amodol ar gyllid)*

Yn atebol i: Pennaeth Datblygu

Gweledigaeth ProMo: Yn gweithio i sicrhau bod pobl ifanc a chymunedau yn wybodus, yn cyfrannu, yn gysylltiedig, ac yn cael eu clywed.

Cenhadaeth: Mae ProMo-Cymru yn cydweithio i greu cysylltiadau rhwng pobl a gwasanaethau gan ddefnyddio creadigrwydd a thechnoleg ddigidol. Yn cefnogi’r trydydd sector a’r sector gyhoeddus i ddychmygu, profi a chreu gwasanaethau gwell. Yn galluogi llais ieuenctid a chymuned trwy greadigrwydd a digidol.

## PRIF BWRPAS Y SWYDD

Mae ein tîm Cyfathrebu ac Ymgysylltu yn chwilio am Swyddog Prosiectau Digidol creadigol, trefnus ac yn gallu ysgogi ei hun, sydd â’r profiad a’r hyder i gynnal sawl prosiect digidol ar yr un pryd mewn amgylchedd sydd yn symud yn sydyn.

## Mae ein prosiectau yn canolbwyntio ar gefnogi’r trydydd sector a’r sector cyhoeddus i greu gwasanaethau gwell ac i alluogi llais ieuenctid a chymuned trwy greadigrwydd a digidol. Rydym yn credu y dylai pobl ifanc a chymunedau gael mynediad i wybodaeth, eiriolaeth a chefnogaeth mewn ffordd sydd yn hawdd i’w ganfod, yn syml i’w ddeall ac mewn ffurf gallant ei ddefnyddio.

Mae’r swydd hon yn cynnwys gweinyddu, trefnu, hyrwyddo a marchnata holl weithgareddau prosiect mewn cydweithrediad â chyd-weithwyr o fewn ein tîm. Rhan arall o’ch swydd fydd i gefnogi elusennau gyda’r wybodaeth a’r sgiliau i ddatblygu’n ddigidol, ac felly rydym yn chwilio am rywun sydd ag arbenigedd mewn un neu fwy o ddisgyblaethau digidol. Gall hyn fod yn Cynllunio Gwasanaeth, Marchnata Digidol neu bwnc perthnasol arall.

Mae ein gwasanaethau masnachu yn canolbwyntio ar drawsffurfiad digidol gan ddefnyddio: Cynllunio Gwasanaeth, Cyd-gynllunio Cyfryngau Digidol, Gwybodaeth Ieuenctid Digidol a Hyfforddiant ac Ymgynghoriaeth.

Hoffem glywed gan ymgeiswyr sydd â sgiliau cyfathrebu a chynllunio rhagorol, ynghyd â phrofiad o gyflwyno prosiectau digidol. Rydym yn chwilio am rywun sydd yn hapus i achub y blaen ac yn ffynnu ar yr her o gyflawni a datblygu nifer o brosiectau ar yr un pryd. Bydd gan yr ymgeisydd delfrydol brofiad o weithio o fewn y trydydd sector a’r sector cyhoeddus.

Rydym yn gwerthfawrogi unigolion sydd yn gallu addasu ac yn awyddus i ddatblygu eu hunain, prosiectau a ProMo-Cymru. Byddem yn annog ac yn disgwyl i bobl ddatblygu sgiliau newydd a chymryd cyfrifoldebau newydd.

Rydym yn chwilio am y bobl gywir fydd yn rhannu ac yn gweithio tuag at werthoedd ac ethos ProMo-Cymru. Croesawir pobl o bob cefndir gan ein bod yn credu bod meddyliau, profiadau a chefndiroedd amrywiol yn helpu i annog arloesedd a pherfformiad sefydliadol.

Rydym yn fenter gymdeithasol, sydd yn golygu bod yr holl elw cynhyrchir yn cael ei fuddsoddi mewn hyfforddi pobl ifanc a chefnogi cymunedau trwy’r celfyddydau a diwylliant ledled Cymru.

Am wybodaeth bellach amdanom ni a’n prosiectau ymwelwch â: [www.promo.cymru](http://www.promo.cymru)

**PRIF DDYLETSWYDDAU**

* Arwain a chyflwyno nifer o brosiectau digidol ar yr un pryd, yn sicrhau bod y nodau yn cael eu cyrraedd ac yn cael eu cyflawni i safon uchel.
* Cyflwyno amrywiaeth o weithgareddau marchnata ar gyfer ein prosiectau a’n gwasanaethau gan gynnwys ysgrifennu blogiau a chynnwys cyfryngau cymdeithasol.
* Creu cynigion prosiect, amserlenni, cyllidebau, adroddiadau, anfonebau a chynlluniau gweithredu.
* Cysylltu gyda chleientiaid i ddiffinio gofynion ac amcanion prosiect yn ogystal â chreu a chadw perthnasau cryf gyda chleientiaid.
* Cefnogi elusennau gyda chyngor, arweiniad a chefnogaeth ymarferol.
* Cynnal cyfathrebu gwych gyda rhanddeiliaid prosiect allweddol, yn sicrhau eu bod yn hapus gyda’r gwasanaethau derbynnir.
* Cydlynu gwaith aelodau’r tîm prosiect a bod yn bwynt cyswllt i gyfathrebu statws pob prosiect i’r sefydliad ehangach.
* Defnyddio offer rheoli prosiect priodol i fonitro a thracio’r prosiect a’r gyllideb.
* Hyrwyddo a chodi ymwybyddiaeth o wasanaethau ProMo-Cymru yn allanol.
* Trefnu a chyflwyno gweithdai, sesiynau hyfforddi ac ymgynghoriadau.
* Cyfrannu tuag at ddatblygiadau busnes newydd, ceisiadau am gyllid a chynlluniau cynaliadwyedd pan fydd hynny’n briodol ac yn ôl yr angen.
* Yn ychwanegol i’r dyletswyddau a’r cyfrifoldebau uchod, bydd disgwyl i’r person yn y swydd i gyflawni unrhyw ddyletswyddau a thasgau eraill sydd yn ofynnol i sicrhau bod prosiect yn cyflawni ei gyraeddiadau a’i amcanion yn llwyddiannus.

**MANYLEB A PHROFIAD PERSON:**

|  |  |  |  |
| --- | --- | --- | --- |
| **Gofynnol** | **Hanfodol** | **Dymunol** | **Sut mae’n cael ei adnabod /asesu** |
| Addysg/  Cymwysterau: | Cymhwyster cydnabyddedig mewn pwnc perthnasol neu 3 blynedd o brofiad cyfatebol | Cymhwyster rheoli prosiect | Ffurflen gais |
| Profiad: | 3 mlynedd o reoli/ cydlynu prosiect mewn maes perthnasol  Profiad o farchnata digidol, gan gynnwys ysgrifennu blogiau/ erthyglau a darnau i gyfryngau cymdeithasol  Profiad o gyflawni sawl prosiect ar y cyd mewn amgylchedd asiantaeth brysur  Hanes da o ymgysylltu’n effeithiol gydag ystod eang o rhanddeiliaid | Profiad o weithio trwy’r broses o Gynllunio Gwasanaeth  Cyflwyno gweithdai a chyflwyniadau  Hanes da o weithio gyda phobl ifanc a/ neu grwpiau cymunedol. | Ffurflen gais a chyfweliad |
| Sgiliau/ Gwybodaeth: | Sgiliau trefnu, cynllunio a aml-dasgio cryf  Lefel uchel o lythrennedd TG gan gynnwys gwe, cyfryngau cymdeithasol a thechnolegau amlgyfrwng  Dealltwriaeth gynhwysfawr o wasanaeth digidol dda/ egwyddorion cynllunio gwasanaeth  Manylder, rheoli amser a sgiliau cynllunio gwych  Y gallu i weithio yn annibynnol ac ar liwt eich hun, yn ogystal â fel rhan o dîm  Galluog iawn wrth ddefnyddio Microsoft Office yn benodol Microsoft Word, Powerpoint ac Excel | Ymwybyddiaeth o’r sector statudol/ gwirfoddol yng Nghymru  Dealltwriaeth o bolisïau a deddfwriaethau ieuenctid cyfredol | Ffurflen gais a chyfweliad |
| Rhinweddau Personol: | Sgiliau cyfathrebu a rhyngbersonol rhagorol ar lafar ac yn ysgrifenedig  Brwdfrydig  Gweithio’n annibynnol  Dysgu’n gyflym  Rheoli amser rhagorol  Hyblyg ac yn gallu addasu  Angerddol am wella bywydau pobl ifanc a chymunedau yng Nghymru |  | Cyfweliad |
| Gofynion eraill: | Wedi ymrwymo i weithio a chynnal gwerthoedd, ethos a diwylliant ProMo-Cymru  Parodrwydd i deithio ledled Cymru pan fo angen  Parodrwydd i weithio oriau hyblyg yn unol ag angen busnes  Bydd angen gwiriad DBS uwch ar gyfer y swydd yma | Trwydded yrru a chludiant eich hun  Siarad Cymraeg yn rhugl | Ffurflen gais a chyfweliad |

**Gall y disgrifiad swydd yma gael ei adolygu a’i newid i gynnwys dyletswyddau a chyfrifoldebau a bennir mewn ymgynghoriad â deiliad y swydd. Ni fwriedir iddo fod yn anhyblyg, ond dylid ei ystyried fel darparu fframwaith y mae’r unigolyn yn gweithio iddo.**

### DIWEDD ###